Palaeodictyoptera

Palaeodictyoptera er en utdødd insektgruppe som kunne minne vagt om svære kakerlakker men neppe var nært beslektet med disse. 


== Utseende ==
Store til svære (vingespenn opp til 55 centimeter) insekter, noen av artene er blant de aller største, kjente insektene. Gruppen kjennes lett på at de i tillegg til to par store vinger også hadde vingelignende vedheng (paranota) med årenett på det fremste thoraxleddet (pronotum), navnet "seksvinger" har derfor vært foreslått for gruppen. Antennene var lange og trådformede, hodet forholdsvis lite med sugende, nebb-lignende munndeler. Vingene hadde et tett årenett. På bakkroppen hadde de haletråder (cerci) som var omtrent like lange som bakkroppen.


== Levevis ==
De hadde ufullstendig forvandling, men lite er kjent om ungdomsstadiene. Kroppsbygningen og munndelene kan tyde på at de livnærte seg på pollen, sporer eller frukt. Munndelenes form kan passe til skader som er funnet på fossile planter, dette tyder på at de var planteetende.


== Fossiler ==
Gruppen er kjent fra fossiler fra karbon og perm, og hører til de tidligste vingede insektene man kjenner. De døde etter alt å dømme ut ved slutten av Perm.


== Systematisk inndeling ==
Disse insektene er blant de mest primitve, flygende insektene.

Insekter, Hexapoda
Egentlige insekter, Insecta
Gruppe Dicondylia
Vingede insekter (Pterygota)
Ordenen Palaeodictyoptera Goldenberg, 1877
Gruppen Dictyoneurina Handlirsch, 1906
Overfamilien Calvertielloidea Martynov, 1932
Familien Calvertiellidae Martynov, 1931
Overfamilien Dictyoneuroidea  Handlirsch, 1906
Familien Dictyoneuridae Handlirsch, 1906
Slekten Titanodictya Handlirsch, 1906
Gruppen Frankenholziina Guthörl, 1962
Familien Hanidae Kukalova-Peck, 1975
Overfamilien Breyerioidea Handlirsch, 1906
Familien Breyeriidae Handlirsch, 1906
Familien Cryptoveniidae Bolton, 1912
Overfamilien Eugereonoidea Sinitschenkova, 2002
Familien Archaemegaptilidae Handlirsch, 1919
Familien Eugereonidae Handlirsch, 1906
Familien Graphiptilidae Handlirsch, 1906
Familien Jongmansiidae Laurentiaux, 1950
Familien Lithomanteidae Handlirsch, 1906
Familien Lycocercidae Handlirsch, 1906
Familien Namuroningxiidae Prokop & Ren, 2007
Familien Polycreagridae Handlirsch, 1906
Familien Protagriidae Handlirsch, 1906
Familien Synarmogidae Handlirsch, 1910
Familien Tchirkovaeidae Sinitschenkova, 1979
Overfamilien Spilapteroidea Handlirsch, 1906
Familien Fouqueidae Handlirsch, 1906
Familien Mecynostomatidae Kukalova, 1969
Familien Spilapteridae Handlirsch, 1906
Familien Diathemidae - noen ganger plassert i gruppen Archodonata
Familien Elmoboriidae
Familien Eubleptidae
Familien Heolidae
Familien Homoiopteridae
Familien Homothetidae
Familien Kansasiidae - noen ganger plassert i gruppen Archodonata
Familien Mecynopteridae
Familien Megaptilidae
Familien Mongolianidae
Familien Permothemistidae - noen ganger plassert i gruppen Archodonata
Familien Psychroptilidae
Familien Pteronidiidae
Familien Saarlandiidae
Familien Straeleniellidae
Familien Triplosobidae


== Litteratur ==
Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.


== Eksterne lenker ==
(en) Palaeodictyoptera i Encyclopedia of Life 
(en) Palaeodictyoptera i Global Biodiversity Information Facility 
(en) Palaeodictyoptera hos Fossilworks 
(en) Kategori:Palaeodictyoptera – bilder, video eller lyd på Wikimedia Commons 
Palaeodictyoptera – detaljert informasjon på Wikispecies